મેરાન્યૂઝ નેટવર્ક, રાજકોટ: શહેરનાં અંબીકા ટાઉનશીપમાં યોજાતા કડવા પાટીદાર સમાજના રાસોત્સવ ક્લબ યુવીમાં આઠમાં નોરતે માઁ ઉમિયાની ભવ્ય મહાઆરતી કરવામાં આવી હતી. 8મું નોરતું ખાસ માઁ ઉમિયાનું નોરતું માનવામાં આવતું હોઈ ખાસ આ મહાઆરતી યોજાઈ હતી. જેમાં સૌરાષ્ટ્રની 10 જેટલી કડવા પાટીદાર સંસ્થાઓના અગ્રણીઓ સહિત સમાજના લોકો મોટી સંખ્યામાં હાજર રહ્યા હતા. એકસાથે 12 હજારથી વધુ લોકો દ્વારા કરવામાં આવેલી મહાઆરતીના પ્રકાશથી સમગ્ર વાતાવરણ ભક્તિમય બની ગયું હતું.